
PRORAČUNSKA OCENA
za Odbor za industrijo, raziskave in energetiko o predlogu uredbe Evropskega parlamenta in Sveta o vzpostavitvi okvirnega programa za raziskave in inovacije Obzorje Evropa za obdobje 2028–2034, določitvi pravil za sodelovanje in razširjanje rezultatov ter razveljavitvi Uredbe (EU) 2021/695
(COM(2025) 0543 – C10‑0164/2025 – 2025/0543(COD))
<Intro>Odbor za proračun je v skladu s členom 58 Poslovnika opravil oceno predloga in ugotovil:</Intro>
Odbor za proračun,
A.	ker je Mario Draghi v svojem poročilu izpostavil raziskave in inovacije kot enega glavnih dejavnikov produktivnosti in blaginje ljudi, saj lahko ustvarijo pozitivne zunanje učinke ter podprejo strateško avtonomijo EU in njen socialni model; ker je podprl zamisel, da bi oblikovali prenovljen in enostavnejši program, ki bi bil osredotočen na izbrane prednostne naloge in katerega proračun bi bil povečan na 200 milijard EUR; ker je v Draghijevem poročilu poudarjeno, da v sedanjem inovacijskem sistemu EU ni dovolj poudarka na prodornih inovacijah;
B.	ker vmesna ocena programa Obzorje Evropa[footnoteRef:1] potrjuje, da prinaša veliko evropsko dodano vrednost ter da je ustrezen in učinkovit; ker je v oceni poudarjeno dejstvo, da se je povprečna stopnja uspešnosti z 12 % v sklopu programa Obzorje 2020 sicer povečala na 16,4 % v sklopu programa Obzorje Evropa (in z 9 % na 14 % v državah širitve), vendar je bilo mogoče financirati le 30 % visokokakovostnih predlogov, poleg tega pa bi bilo potrebnih dodatnih 81,8 milijarde EUR, da bi lahko financirali vse predloge; [1:  Delovni dokument služb Komisije z dne 20. aprila 2025 z naslovom Interim Evaluation of the Horizon Europe Framework Programme for Research and Innovation (2021–2024) (Vmesna ocena okvirnega programa za raziskave in inovacije Obzorje Evropa (2021–2024)) (SWD(2025)0110).] 

C.	ker je v izjavi iz Budimpešte ponovno poudarjeno, da je treba do leta 2030 raziskavam in razvoju nameniti 3 % BDP; ker je ta cilj tudi po 26 letih od sprejetja barcelonske deklaracije doseglo le nekaj držav članic; ker je lahko program Obzorje Evropa v pomoč pri doseganju tega cilja ter pomaga pritegniti dodatna sredstva javnih in zasebnih subjektov;
[bookmark: _Hlk224037259]D.	ker Enrico Letta v svojem poročilu predlaga, naj se uvede nova, peta svoboščina, da bi na enotnem trgu spodbudili raziskave, inovacije in izobraževanje, za kar je potreben okrepljen in v celoti delujoč evropski raziskovalni prostor; ker bi moral program Obzorje Evropa prispevati k izvajanju te dodatne svoboščine, tudi s podpiranjem mobilnosti raziskovalcev v evropskem raziskovalnem prostoru;
E.	ker je pomembno, da mobilizacija sredstev in večje naložbe v raziskave in inovacije ne prihajajo le iz javnega sektorja, temveč bi morale delovati tudi kot vzvod za mobilizacijo zasebnih naložb, hkrati pa bi morale raziskave in inovacije postati privlačna naložbena področja za podjetja, tudi mala in srednja podjetja;
F.	ker splošno konkurenčnost EU še vedno omejujejo vztrajne razlike v uspešnosti raziskav in inovacij; ker je za premostitev inovacijskega razkoraka in sprostitev neizkoriščene odličnosti v vseh državah članicah potrebna okrepljena konvergenca v evropskem raziskovalnem prostoru;
G.	ker sedanja obsežna vojna v Ukrajini kaže na pomen tehnologij z dvojno rabo;
1.	meni, da bi bilo treba sredstva za program povečati s 154 milijard EUR na 200 milijard EUR (ali 177 milijard EUR v cenah iz leta 2025), da bi evropski konkurenčnosti zagotovili potrebno spodbudo za inovacije v ključnih sektorjih, podprli raziskovalno bazo EU in spodbudili nove rešitve za svetovne družbene izzive ter zagotovili ustrezne ravni financiranja za vse prednostne naloge in cilje programa, s čimer bi podprli cilj, da se do leta 2030 za odhodke za raziskave in razvoj namenijo 3 % BDP;
2.	meni, da morajo biti za učinkovito izvajanje programa Obzorje Evropa že na začetku in v celotnem programskem obdobju naslednjega večletnega finančnega okvira za obdobje 2028–2034 na voljo zadostni človeški in tehnični viri ter viri informacijske tehnologije;
3.	poudarja, da so raziskave in razvoj glavna gonila dolgoročne konkurenčnosti; zato meni, da bi bilo treba ukrepe iz razdelka 2 naslednjega večletnega finančnega okvira na splošno in zlasti iz programa Obzorje Evropa med drugim usmeriti v zapolnitev inovacijske vrzeli med EU in svetovnimi konkurenti, da bi okrepili konkurenčno zmogljivost EU, omogočili nemoten prehod z visokokakovostnih raziskav na rešitve, ki jih je mogoče tržiti, in evropskim podjetjem zagotovili tehnološko prednost za uspeh v odprti svetovni konkurenci;
4.	meni, da bi bilo treba znatna sredstva usmeriti v varnostne tehnologije, tehnologije z dvojno rabo in obrambne tehnologije ter projekte na področju raziskav in inovacij, da bi okrepili tehnološko suverenost in odpornost; ve, da je Komisija v okviru Evropskega sklada za konkurenčnost predlagala poseben program za raziskave na področju obrambe; pozdravlja dejstvo, da je program Obzorje Evropa še naprej namenjen podpori civilnim raziskavam in raziskavam z dvojno rabo;
5.	poudarja, da razčlenitev proračuna v členu 6 vsebuje le 7 okvirnih zneskov na ravni postavk v primerjavi s 15 v obdobju 2021–2027; ima pomisleke, ker za številne ukrepe ni predvidljivega proračuna, zlasti za ukrepe v stebrih I in III, pri katerih ni jasno določenih sredstev za upravičence; z zadržki ugotavlja, da bi to Komisiji med izvrševanjem dalo veliko manevrskega prostora za spreminjanje in odločanje o prednostnih nalogah pri porabi, kar pa ne bi imelo dodane vrednosti za raziskovalce, inovatorje in MSP, ki jih program podpira; priporoča, da bi v temeljnem aktu določili okvirne podsklope za vsak steber in za vsak podprogram ter tako povečali dolgoročno predvidljivost, preglednost in odgovornost;
6.	priznava, da je Evropski inštitut za inovacije in tehnologijo (EIT) vzgojil več generacij skupnosti znanja in inovacij (SZI), pri čemer je izkoristil moč raziskovalnega in inovacijskega ekosistema v EU; meni, da bi moral EIT delovati kot spodbujevalnik uspeha SZI z izmenjavo dobrih praks, podpiranjem upravljanja javnih sredstev in ustvarjanjem dodane vrednosti med SZI; poziva, naj se EIT dodelijo ustrezni finančni in človeški viri, da bo imel kot decentralizirana agencija dovolj sredstev za izpolnjevanje svojega prihodnjega mandata in nalog, ki so mu zaupane;
7.	poudarja, da bi moral program Obzorje Evropa ostati popolnoma avtonomen in neodvisen program, hkrati pa zagotavljati skladnost in dopolnjevanje z Evropskim skladom za konkurenčnost prek usklajenih strateških prednostnih nalog, brez poseganja v njegovo upravljanje, merila za ocenjevanje, ki temeljijo na odličnosti, in neodvisno ureditev; poudarja, da je hkrati bistveno, da se program Obzorje Evropa še naprej usklajuje z vsemi programi EU, ki bi lahko bili povezani z inovacijami in raziskavami, od usposabljanja in zdravstva do privabljanja naložb ali krepitve konkurenčne zmogljivosti podjetij EU; je seznanjen s predlaganimi sinergijami med programom Obzorje Evropa in Evropskim skladom za konkurenčnost; se strinja z oceno, da bi morala oba programa tesno sodelovati, zato da bo proračun EU res primeren za podpiranje evropskih inovatorjev vse od temeljnih raziskav do komercializacije; v zvezi s tem poudarja, da se mora vsak prispevek med programi ustrezno odražati v izjavi o smotrnosti programa; poudarja, da večje dopolnjevanje med programi ne sme povzročiti nesorazmerne zapletenosti za upravičence; poziva, da mora biti financiranje EU preglednejše, dostopnejše in bolj usklajeno, da se olajša uporaba teh sredstev in čim bolj poveča učinek naložb;
8.	z zaskrbljenostjo opozarja na trdovratno strukturno vrzel na področju raziskav in inovacij med državami članicami ter poziva k okrepljenim prizadevanjem za premostitev te vrzeli v EU;
9.	priznava, da je prožnost pomembna značilnost strukture večletnega finančnega okvira za obdobje 2028–2034, kot ga predlaga Komisija; vseeno želi opozoriti, da je treba programu Obzorje Evropa glede na dolgoročno naravo raziskovalnih in inovacijskih projektov zagotoviti predvidljiva in zadostna letna sredstva; meni, da bi okvirna dodelitev proračunskih sredstev za vsako postavko programa končnim upravičencem prinesla predvidljivost, ne da bi proračunskemu organu odjedala pristojnosti; 
10.	obžaluje, da ocena finančnih posledic in digitalnih razsežnosti zakonodajnega predloga ne vsebuje dovolj podrobne okvirne proračunske nomenklature, saj vključuje le pet proračunskih vrstic v primerjavi s 44 v obdobju 2021–2027; meni, da bo to oviralo nadzor, predvidljivost in zmožnost proračunskega organa za natančno usmerjanje prednostnih nalog politike v letnem proračunskem postopku; izraža zaskrbljenost, da bi preveč združena proračunska struktura izredno olajšala prerazporeditve, o katerih proračunski organ ne bi odločal; zato priporoča podrobnejšo nomenklaturo, ki bo ustrezno odražala cilje in strukturo programa ter povečala preglednost, odgovornost in parlamentarni nadzor; opozarja, da mora biti proračunska nomenklatura skladna s členom 47(2) finančne uredbe[footnoteRef:2], ki določa, da mora vsak naslov ustrezati področju politike in vsako poglavje praviloma programu ali dejavnosti v skladu z načeli specifikacije, dobrega finančnega poslovodenja in preglednosti; vztraja, da je proračunska nomenklatura sestavni del pogajalskega stališča Parlamenta in jo je treba obravnavati v medinstitucionalnih pogajanjih; v zvezi s tem meni, da mora biti revidirana ocena finančnih posledic in digitalnih razsežnosti zakonodajnega predloga del končnega političnega dogovora; [2:  Uredba (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (UL L, 2024/2509, 26.9.2024, ELI: http://data.europa.eu/eli/reg/2024/2509/oj).
] 

11.	vztraja, da je za ustrezno sprejemanje proračunskih odločitev in ustrezen parlamentarni nadzor med izvrševanjem proračuna potrebna dovolj podrobna in trdna zakonodaja z ustrezno ravnjo upravljanja; meni, da slabo zasnovan mehanizem za usmerjanje ne bo mogel nadomestiti izgube zakonodajnih ali proračunskih pristojnosti Parlamenta in ne bo primeren za usmerjanje programa, ki naj bi podpiral delo na pionirskih področjih znanosti, tehnologije in inovacij, zlasti ob upoštevanju, da se inovacijski cikli v nekaterih strateških sektorjih merijo v tednih ali mesecih, medtem ko je usmerjevalni mehanizem večletni postopek;
12.	meni, da je treba vse bistvene odločitve politike, vključno s prednostnimi nalogami na področju porabe in dodeljenimi finančnimi sredstvi, določiti v temeljnem aktu programa Obzorje Evropa, pri tem pa v celoti spoštovati pristojnosti Parlamenta kot sozakonodajalca in ene veje proračunskega organa EU; opozarja, da je treba vse nebistvene elemente, ki zajemajo odločitve politike, ki niso vključene v temeljni akt, sprejeti z delegiranimi akti, vključno z delovnimi programi;
13.	poudarja, da bi morala biti izvajanje in razvoj programa pregledna, ob spoštovanju evropskih vrednot, človekovih pravic in mednarodnega prava, kar bi morale podpirati demokratične institucije;
14.	želi spomniti, da predlog omogoča tudi uporabo proračunskega jamstva; poudarja, da je treba jasno opredeliti proračunske posledice najemanja in dajanja posojil v okviru okvirnega programa Obzorje Evropa, jih pregledno predstaviti in skrbno spremljati v celotnem obdobju večletnega finančnega okvira; vztraja, da je treba pri vseh odločitvah v zvezi s temi operacijami v celoti spoštovati pristojnosti sozakonodajalcev in proračunskega organa; poudarja, da bi bilo treba te instrumente uporabljati strateško, da bi čim bolj povečali učinek, učinkovitost in vzdržnost financiranja EU, hkrati pa zagotovili popolno preglednost, dobro obvladovanje tveganja in spoštovanje pristojnosti proračunskega organa; želi opozoriti, da bi bilo treba zaščititi finančne interese EU, tudi z zagotovitvijo, da bosta imela Evropski urad za boj proti goljufijam in Evropsko javno tožilstvo popoln dostop do preverljivih podatkov in preiskovalne pravice, Evropsko računsko sodišče pa revizijske pravice;
15.	poudarja, da Evropski svet za inovacije, zlasti prek sklada Evropskega sveta za inovacije, vključno s skladom Scaleup Europe, podpira evropska visokotehnološka zagonska podjetja in podjetja v razširitveni fazi, ki zagotavljajo dolgoročno strateško vrednost za EU, v skladu s cilji Draghijevega poročila; želi spomniti, da je Evropski svet za inovacije edinstven instrument, ki združuje sredstva iz proračuna EU in zasebnih vlagateljev za dostop do znatnega kapitala za podjetja v zagonski fazi, fazi rasti in razširitveni fazi; odločno poziva, naj sklad Scaleup Europe v naslednjem večletnem finančnem okviru nadaljuje svoje poslanstvo v okviru Evropskega sveta za inovacije; poudarja, da je treba vzpostaviti zaščitne ukrepe, s katerimi bi zagotovili dober proračunski nadzor in preprečili škodo za ugled proračuna EU; v zvezi s tem ugotavlja, da bi bilo treba glede na edinstveno naravo Evropskega sveta za inovacije in glede na to, da mora delovati na hitro razvijajočem se svetovnem trgu tveganega kapitala, kjer so neizogibne tudi znatne kapitalske izgube, po potrebi zagotoviti ciljno usmerjena izvzetja iz finančne uredbe v sodelovanju z Odborom za proračun in Odborom za proračunski nadzor; poudarja, da morajo biti izvzetja temeljito utemeljena in ne bi smela ogroziti pristojnosti Parlamenta kot proračunskega organa; želi opomniti, da je pomembno vlagati v evropske strateške sektorje, vključno z umetno inteligenco, kvantnimi tehnologijami, dvojno rabo, obrambo in čistimi tehnologijami, da bi povečali konkurenčnost in evropsko strateško avtonomijo;
16.	poudarja, da je treba podpreti podjetja v razširitveni fazi in pomagati evropskim zagonskim podjetjem pri prehodu skozi „dolino smrti“, kjer pomanjkanje komercializacije pogosto vodi v neuspeh ali selitev iz EU; poudarja, da bi moral program Obzorje Evropa postaviti raziskave in inovacije v središče gospodarske in naložbene strategije EU, medtem ko bi se moral Evropski sklad za konkurenčnost osredotočiti na pospešen razvoj, izvajanje in industrijsko konkurenčnost ter na preoblikovanje najmočnejših evropskih raziskav in inovacij v širitev in uvajanje na evropski ravni;
17.	želi opomniti, da bi moral program Obzorje Evropa zajemati tako „odprti“ pristop (od spodaj navzgor) kot tudi pristop, ki temelji na „javni politiki“ (od zgoraj navzdol), ob tesnem usklajevanju in v sinergiji z Evropskim skladom za konkurenčnost in njegovimi sklopi politike, zlasti na področju tehnologij z dvojno rabo, ki bi jih bilo mogoče v okviru Evropskega sklada za konkurenčnost razširiti; poudarja, da sta takšna sinergija in osredotočenost na učinkovitost in uspešnost nujni za skladnost z načelom dobrega finančnega poslovodenja;
18.	želi opomniti, da je treba za vse vložnike poenostaviti upravne postopke, zlasti za manjše ali srednje velike projekte, da bi zagotovili boljšo udeležbo MSP ter zagonskih podjetij, vključno z manjšim bremenom za vloge in hitrejšim izplačilom nepovratnih sredstev; v zvezi s tem poudarja, da bi moral program olajšati sodelovanje vseh vrst deležnikov, zlasti novih udeležencev, MSP, inovativnih zagonskih podjetij in podjetij v razširitveni fazi, akademskih krogov in novih ciljnih skupin, zlasti prek nacionalnih kontaktnih točk, ki se morajo povezati z ustreznimi podpornimi strukturami v okviru drugih programov EU;
19.	poudarja, da mora biti uporaba zunanjih namenskih prejemkov v programu Obzorje Evropa popolnoma pregledna in da se mora nad njo izvajati učinkovit parlamentarni nadzor; je v zvezi s tem seznanjen z določbami o finančnih prispevkih vseh sodelujočih tretjih držav in drugih donatorjev; poudarja, da bi moral pristojni odbor, če bi razmišljal o spremembi določb v zvezi z zunanjimi namenskimi prejemki, to storiti v sodelovanju z Odborom za proračun in drugimi odbori, da se zagotovi dosleden pristop;
20.	želi opozoriti na predlog uredbe o vzpostavitvi okvira za spremljanje proračunskih odhodkov in smotrnost proračuna ter drugih horizontalnih pravil za programe in dejavnosti EU (v nadaljnjem besedilu: uredba o okviru smotrnosti), ki določa enoten racionaliziran seznam kazalnikov smotrnosti ter vsebuje določbe o spremljanju in vrednotenju, od katerih so nekatere relevantne za program Obzorje Evropa; želi spomniti, da bi morala biti uporaba horizontalnih načel, kjer je to izvedljivo in ustrezno, v skladu s pravili za posamezne sektorje, kot je določeno v prenovitvi finančne uredbe, da se bodo pri njihovi uporabi ustrezno upoštevale posebnosti sektorskih programov; poudarja, da se bodo morale vse spremembe strukture, ciljev in upravičenih ukrepov v okviru programa ustrezno odražati v ustreznih določbah in v Prilogi I k uredbi o okviru smotrnosti kot del postopka spremembe te uredbe in pogajanj o njej; poudarja, da lahko sektorska zakonodaja sicer dopolnjuje uredbo o okviru smotrnosti, na primer pri ocenjevanju programov, vendar bi morale te spremembe ostati skladne z njenimi določbami;
21.	meni, da bi bilo treba sproščene obveznosti za raziskave v celoti ponovno uporabiti za krepitev raziskovalnih zmogljivosti EU, ne bi pa smeli zneskov umetno omejevati, saj to v finančni uredbi ni določeno; meni tudi, da bi morala biti vrnjena sredstva iz finančnih instrumentov še naprej na voljo v okviru programa Obzorje Evropa.

Odbor za proračun je v okviru svoje proračunske ocene pripravil tudi naslednje predloge sprememb osnutka.

	34.	Kadar naj bi se podpora v okviru programa zagotovila v obliki proračunskega jamstva ali finančnega instrumenta, vključno v kombinaciji z nepovratno podporo v operaciji mešanega financiranja, z izjemo finančnih instrumentov v okviru EIC, bi se taka podpora morala zagotavljati izključno z instrumentom InvestEU Evropskega sklada za konkurenčnost v skladu z veljavnimi pravili instrumenta InvestEU Evropskega sklada za konkurenčnost. 
	34.	Kadar naj bi se podpora v okviru programa zagotovila v obliki proračunskega jamstva ali finančnega instrumenta, vključno v kombinaciji z nepovratno podporo v operaciji mešanega financiranja, z izjemo finančnih instrumentov v okviru EIC, vključno s skladom Scaleup Europe, bi se taka podpora morala zagotavljati izključno z instrumentom InvestEU Evropskega sklada za konkurenčnost v skladu z veljavnimi pravili instrumenta InvestEU Evropskega sklada za konkurenčnost.

	(36a)	Dopolnjevanje med programom Obzorje Evropa in drugimi instrumenti Unije, vključno z Evropskim skladom za konkurenčnost, ne bi smelo škodovati sledljivosti odhodkov ali pristojnostim proračunskega organa. Prispevek programa Obzorje Evropa k skupno financiranim ukrepom bi moral ostati izrecno prepoznaven v vseh fazah proračunskega cikla in bi moral biti ustrezno izražen v izjavi o smotrnosti programa.


</Amend>

<Amend>Predlog spremembe		<NumAm>3</NumAm>
<DocAmend>Predlog uredbe</DocAmend>
<Article>Uvodna izjava 37 b (novo)</Article>
	

	Besedilo, ki ga predlaga Komisija
	Predlog spremembe

	
	(37b)	Določbe te uredbe in njene ureditve upravljanja bi morale prispevati k ustreznemu odločanju proračunskega organa in ustreznemu parlamentarnemu nadzoru. Zlasti pa bi se morale vse specifikacije notranje strukture programa ustrezno odražati v proračunski nomenklaturi z uvedbo ustreznih proračunskih vrstic.


</Amend>
<Amend>Predlog spremembe		<NumAm>4</NumAm>
<DocAmend>Predlog uredbe</DocAmend>
<Article>Uvodna izjava 37 c (novo)</Article>
	

	Besedilo, ki ga predlaga Komisija
	Predlog spremembe

	
	(37c)	V skladu s členom 15(3) finančne uredbe se sproščene obveznosti za raziskave ponovno uporabijo za pomoč pri krepitvi raziskovalnih zmogljivosti Unije, ne da bi bil proračunski organ v letnem proračunskem postopku omejen s kakršno koli predhodno zgornjo mejo. 


</Amend>

<Amend>Predlog spremembe		<NumAm>5</NumAm>

<DocAmend>Predlog uredbe</DocAmend>
<Article>Uvodna izjava 38 a (novo)</Article>
	

	Besedilo, ki ga predlaga Komisija
	Predlog spremembe

	
	(38a)	Posledice te uredbe za proračun Unije so bile ocenjene+ v skladu s členom 310(4) Pogodbe o delovanju Evropske unije. Za njeno izvajanje bi bilo treba dodeliti zadostne finančne in človeške vire, pri čemer bi bilo treba upoštevati vpliv financiranja na druge programe ali politike Unije in zagotoviti njegovo skladnost z večletnim finančnim okvirom, sistemom virov lastnih sredstev in ustreznim medinstitucionalnim sporazumom ter proračunskimi načeli iz Uredbe (EU, Euratom) 2024/2509 Evropskega parlamenta in Sveta[1].

	
	____________________

	
	+ Pro memoria: Proračunska ocena Odbora Evropskega parlamenta za proračun z dne 23. junija 2026 o predlogu uredbe Evropskega parlamenta in Sveta o vzpostavitvi okvirnega programa za raziskave in inovacije Obzorje Evropa za obdobje 2028–2034, določitvi pravil za sodelovanje in razširjanje rezultatov ter razveljavitvi Uredbe (EU) 2021/695 (COM(2025)0543).

	
	[1] Uredba (EU, Euratom) 2024/2509 Evropskega parlamenta in Sveta z dne 23. septembra 2024 o finančnih pravilih, ki se uporabljajo za splošni proračun Unije (UL L, 2024/2509, 26.9.2024, ELI: http://data.europa.eu/eli/reg/2024/2509/oj).


</Amend>
[bookmark: _Hlk233194052][bookmark: _Hlk233194012]<Amend>Predlog spremembe		<NumAm>6</NumAm>
<DocAmend>Predlog uredbe</DocAmend>
<Article>Člen 6 – odstavek 1</Article>
	

	Besedilo, ki ga predlaga Komisija
	Predlog spremembe

	1.	Okvirna finančna sredstva programa za obdobje od 1. januarja 2028 do 31. decembra 2034 znašajo 175 002 000 000 EUR v tekočih cenah.
	1.	Programska sredstva za izvajanje Uredbe za obdobje 2028–2034 znašajo  200 003 562 000 EUR v tekočih cenah (177 010 000 000 EUR v cenah iz leta 2025).


</Amend>
<Amend>Predlog spremembe		<NumAm>7</NumAm>
<DocAmend>Predlog uredbe</DocAmend>
<Article>Člen 7 – odstavek 2 a (novo)</Article>
	

	Besedilo, ki ga predlaga Komisija
	Predlog spremembe

	
	2a.	[Od 1. januarja 2028/datuma začetka programa] se z odstopanjem od člena 212(3), prvi, drugi in četrti pododstavek, finančne uredbe prihodki, vračila in izterjave iz finančnih instrumentov, financiranih iz te uredbe in njenih predhodnic, za katere so bile oblikovane rezervacije prek Evropskega sklada za konkurenčnost, uporabijo za zagotavljanje podpore Unije v okviru programa Obzorje Evropa. Z odstopanjem od člena 21(3), točka (f), in v skladu s členom 21(5) finančne uredbe ta sredstva predstavljajo zunanje namenske prejemke za program Obzorje Evropa. Prihodki, vračila in izterjave iz finančnih instrumentov, ki jih izvaja sklad Evropskega sveta za inovacije, ostanejo v bilanci stanja sklada Evropskega sveta za inovacije.


</Amend>
<Amend>Predlog spremembe		<NumAm>8</NumAm>
<DocAmend>Predlog uredbe</DocAmend>
<Article>Člen 7 – odstavek 2 b (novo)</Article>
	

	Besedilo, ki ga predlaga Komisija
	Predlog spremembe

	
	2b.	Odobritve za prevzem obveznosti, ki ustrezajo znesku sproščenih obveznosti, ki so posledica celotne ali delne neizvedbe raziskovalnih projektov, se v okviru proračunskega postopka ponovno dajo na voljo temu programu, in sicer prednostno za isti cilj.


</Amend>
<Amend>Predlog spremembe		<NumAm>9</NumAm>
<DocAmend>Predlog uredbe</DocAmend>
<Article>Člen 10 – odstavek 3</Article>
	

	Besedilo, ki ga predlaga Komisija
	Predlog spremembe

	3.	Z izjemo finančnih instrumentov v okviru EIC (sklada), pri katerih se podpora Unije zagotovi v obliki proračunskega jamstva ali finančnega instrumenta, vključno v kombinaciji z nepovratno podporo v okviru operacije mešanega financiranja, se zagotavlja izključno prek instrumenta Evropskega sklada za konkurenčnost InvestEU in se izvaja v skladu z veljavnimi pravili instrumenta Evropskega sklada za konkurenčnost InvestEU na podlagi sporazumov o prispevku ali jamstvu, sklenjenih v ta namen. Kadar se za program uporablja instrument InvestEU Evropskega sklada za konkurenčnost, se določijo rezervacije za proračunsko jamstvo in financiranje finančnih instrumentov, vključno v kombinaciji z nepovratno podporo v obliki operacije mešanega financiranja. 
	3.	Z izjemo finančnih instrumentov v okviru EIC (sklada), vključno s skladom Scaleup Europe, pri katerih se podpora Unije zagotovi v obliki proračunskega jamstva ali finančnega instrumenta, vključno v kombinaciji z nepovratno podporo v okviru operacije mešanega financiranja, se zagotavlja izključno prek instrumenta Evropskega sklada za konkurenčnost InvestEU in se izvaja v skladu z veljavnimi pravili instrumenta Evropskega sklada za konkurenčnost InvestEU na podlagi sporazumov o prispevku ali jamstvu, sklenjenih v ta namen. Kadar se za program uporablja instrument InvestEU Evropskega sklada za konkurenčnost, se določijo rezervacije za proračunsko jamstvo in financiranje finančnih instrumentov, vključno v kombinaciji z nepovratno podporo v obliki operacije mešanega financiranja, in sicer do najvišjega možnega zneska proračunskega jamstva, določenega z uredbo o Evropskem skladu za konkurenčnost. 


</Amend>
</RepeatBlock-Amend>

	1. Zastopniki interesov, ki spadajo na področje uporabe Medinstitucionalnega sporazuma o obveznem registru za preglednost

	Marie Curie Alumni Association

	2. Zastopniki javnih organov tretjih držav, vključno z njihovimi diplomatskimi predstavništvi in veleposlaništvi

	Jih ni.

